## Zakon o izmjenama i dopunama Zakona o sigurnosti prometa na cestama

### NN 9/1991 (28.2.1991.), Zakon o izmjenama i dopunama Zakona o sigurnosti prometa na cestama

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske donosim

## UKAZ

### o proglašenju Zakona o izmjenama i dopunama Zakona o sigurnosti prometa na cestama

Proglašavam Zakon o izmjenama i dopunama Zakona o sigurnosti prometa
na cestama kojeg je Sabor Republike Hrvatske donio na sjednicama Vijeća
udruženog rada 22. veljače 1991. godine.

Klasa: 011-01 / 91-01 / 11

Urbroj: 71-91-1

Zagreb, 25. veljače 1991.

Predsjednik Republike Hrvatske

**dr. Franjo Tuđman, v.r.**

---

## ZAKON

### o izmjenama i dopunama Zakona o sigurnosti prometa na cestama

Član 1.

U Zakonu o sigurnosti prometa na cestama ("Narodne novine",
br. 20 / 90) u članu 1. stavu 2. "odnosno skupština gradske zajednice
općina" brišu se, a riječ "uređuju" zamjenjuje se riječju
"uređuje".

Član 2.

U članku 2. stavu 3. iza riječi "općine" stavlja se točka,
a riječi "odnosno gradske zajednice općina", brišu se. U stavu
5. riječi "Republički organ uprave nadležan za komunalne poslove"
zamjenjuju se riječima "Ministar zaštite okoliša, prostornog uređenja
i graditeljstva".

Član 3.

U članu 3. stav 1. točka 2. mijenja se i glasi: "2. motokultivator
je traktor s jednom ili dvije osovine i pogonskim motorom do 12 kW".

Član 4.

U članu 8. riječi "odnosno skupština gradske zajednice općina",
brišu se.

Član 5.

Iza člana 38. dodaje se novi član koji glasi: "Član 38a. U parkovima,
hotelsko-turističkim i sličnim naseljima, pješačkim zonama i slično, na
cesti kojom je zabranjen ili se ne odvija promet vozila, u pravilu samo
u turističke svrhe, traktor ili neko drugo vučno vozilo na motorni pogon,
smije vući najviše četiri priključna vozila uređena za prijevoz osoba i
na njima uz odobrenje prevoziti osobe sjedeći (turistički vlak). Turistički
vlak se ne smije kretati brzinom većom od 20 km na sat. Određbe stava 2,
3. i 4. člana 24. i stava 1. i 2. člana 25. ovoga zakona, shodno se primjenjuje"
na turistički vlak. Odobrenje iz stava 1. ovoga člana izdaje općinski organ
uprave nadležan za poslove prometa".

Član 6.

U članu 39. stavu 1. točki 5. iza riječi "priključna vozila"
briše se točka, stavlja zarez i dodaju riječi "osim u slučaju iz člana
38a. ovoga zakona".

Član 7.

U članu 56. stavu 1. i 2. riječi "Republički sekretarijat za unutrašnje
poslove" u suglasnosti s republičkim organom nadležnim za poslove
cestovnog prometa" zamjenjuju se riječima "Ministar unutarnjih
poslova u suglasnosti s ministrom prometa i veza". Stav 3. briše se.

Član 8.

U glavi V. naziv poglavlja 1. mijenja se i glasi: "1. Osposobljavanje
kandidata za vozače i vozački ispiti".

Član 9.

Član 58. mijenja se i glasi: "Osposobljavanje kandidata za vozače
i vozačke ispite organizira se i provodi na način i pod uvjetima utvrđenim
zakonom i propisima donesenim na temelju zakona. Osposobljavanje kandidata
za vozače iz stava 1. ovoga člana jedinstveni je sustav koji obuhvaća obuku
- nastavu, stručni rad, stručno usavršavanje, stručni i upravni nadzor.
Ministar prosvjete i kulture donijet će propise kojima se uređuju i organiziraju
odnosi od interesa za jedinstveno osposobljavanje kandidata za vozače".

Član 10.

Član 59. mijenja se i glasi: "Osposobljavanje kandidata za vozače
vozila na motorni pogon provode pravne i fizičke osobe ako ispunjavaju
uvjete određene zakonom i propisima donesenim na temelju zakona. Osposobljavanje
kandidata za vozače iz nastavnog predmeta pružanje prve pomoći u slučaju
prometne nezgode provode pravne osobe iz stava 1. ovoga člana ili organizacije
Crvenog križa".

Član 11.

Član 63. mijenja se i glasi: "Vozačke ispite provode komisije koje
imenuje Ministarstvo prosvjete i kulture. Član ispitne komisije može biti
osoba koja ima ovlaštenje (licencu) koje izdaje Ministarstvo prosvjete
i kulture. Odlukom o imenovanju komisija bliže se uređuju financiranje,
obavljanje administrativnih poslova te prava i obveze članova ispitnih
komisija. Ministar prosvjete i kulture u suglasnosti s ministrom prometa
i veza donijet će propise kojima se pobliže uređuju jedinstveno organiziranje
i provođenje vozačkih ispita, imenovanje komisija te izdavanje i poništavanje
ovlaštenja iz stava 2. ovoga člana".

Član 12.

Član 64. mijenja se i glasi: "Vozački se ispiti mogu provoditi
i kod pravnih osoba iz člana 59. ovoga zakona, koje ispunjavaju prostorne
i tehničke uvjete te druge kriterije za rad ispitne komisije. Uvjete i
kriterije iz stava 1. ovoga člana propisuje ministar prosvjete i kulture."

Član 13.

Iza člana 64. dodaje se novi član koji glasi: "Član 64a. Ministarstvo
prosvjete i kulture može imenovanje komisija za vozačke ispite povjeriti
organizaciji koju određi Vlada Republike Hrvatske, a može joj povjeriti
i druge poslove iz člana 58. stava 2. ovoga zakona. Ministar prosvjete
i kulture utvrdit će nadležnosti i ovlaštenja organizacije iz stava 1.
ovoga člana te način osiguravanja sredstava ze obavljanje poslova koji
su joj povjereni."

Član 14.

Član 69. mijenja se i glasi: "Nadzor nad radom pravnih i fizičkih
osoba koje osposobljavaju kandidate za vozače, ispitnih komisija i organizacije
iz člana 64a. ovoga zakona obavlja Ministarstvo prosvjete i kulture."

Član 15.

U članu 80. iza riječi "Vozač vozila na motorni pogon" dodaju
se riječi "i tramvaja".

Član 16.

U članu 89. stavu 1. iza riječi "dostaviti ga" dodaju se riječi
"u roku osam dana". U stavu 4. iza riječi "obavijestiti"
dodaju se riječi "u roku osam dana".

Član 17.

U članu 93. stavu 2. riječi "Republički organ uprave nadležan za
poslove zdravstva u suglasnosti s republičkim sekretarijatom za unutrašnje
poslove" zamjenjuju se riječima "Ministar zdravstva u suglasnosti
s ministrom unutarnjih poslova". U članu 93. stavu 3. i 4. riječ "vozač"
zamjenjuje se riječima "sudionik u prometu".

Član 18.

U glavi V. naziv poglavlja 5. mijenja se i glasi: "Provjera znanja
vozača".

Član 19.

Član 94. mijenja se i glasi: "Provjera znanja vozača čije je zanimanje
upravljanje motornim vozilom D kategorije obavlja se svake pete godine
od dana izdavanja vozačke dozvole odnosno posljednje provjere. Vozače iz
stava 1. ovoga člana na provjeru upućuje pravna ili fizička osoba kod koje
su zaposleni. Vozač koji ne pristupi ili ne zadovolji na provjeri znanja
na koju je upućen prema stavu 1. i 2. ovoga člana ne smije upravljati motornim
vozilima D kategorije sve dok ne pristupi provjeri i ne pokaže dovoljno
znanja za sigurno sudjelovanje u prometu. Provjeru znanja vozača iz stava
1. ovoga člana obavlja Ministarstvo prosvjete i kulture ili organizacija
iz člana 12. ovoga zakona, ako joj to Ministarstvo prosvjete i kulture
povjeri, po programu ispita o poznavanju prometnih i sigurnosnih pravila
u upravljanju motornim vozilima"

Član 20.

U članu 95. riječi "republički organ uprave nadležan za poslove
obrazovanja u suglasnosti s republičkim organom uprave nadležnim za poslove
prometa" zamjenjuju se riječima "ministar prosvjete i kulture
u suglasnnsti s ministrom prometa i veza".

Član 21.

Član 96. briše se.

Član 22.

Član 97. mijenja se i glasi: "Nadzor nad provođenjem provjere znanja
vozača obavlja Ministarstvo prosvjete i kulture u suradnji s Ministarstvom
prometa i veza.

Član 23.

U članu 101. u stavu 3. na kraju briše se točka, stavlja zarez i dodaju
riječi "osim motocikla, lakih prikolica i osobnih automobila koji
se koriste za prijevoz za vlastite potrebe." U stavu 6. riječi "Republički
organ uprave nadležan za poslove cestovnog prometa u sporazumu s Republičkim
sekretarijatom za unutrašnje poslove" zamjenjuju se riječima "Ministar
prometa i veza u suglasnosti s ministrom unutarnjih poslova".

Član 24.

U članu 113. riječi "Republički sekretarijat za unutrašnje poslove"
zamjenjuju se riječima "Ministarstvo unutarnjih poslova".

Član 25.

Član 123. mijenja se i glasi: "Prijevoznik i pravna osoba koja
obavlja prijevoz za vlastite potrebe mogu organizirati unutarnju kontrolu
prometa i dužni su trajno kontrolirati sigurnost i urednost prijevoza."

Član 26.

Članovi 124. do 129. brišu se.

Član 27.

U članu 136. riječi "Republički organ uprave nadležan za industriju
i zanatstvo, u suglasnosti s republičkim organom uprave nadležnim za poslove
cestovnog prometa" zamjenjuju se riječima "Ministar energetike
i industrije u suglasnosti s ministrom prometa i veza".

Član 28.

U članu 137. stavu 4. riječi "nadležnom općinskom organu"
zamjenjuju se riječima "nadležnoj policijskoj upravi odnosno policijskoj
stanici".

Član 29.

U članu 138. stavu 4. riječi "rukovodilac republičkog sekretarijata
za unutrašnje poslove" zamjenjuju se riječima "ministar unutarnjih
poslova".

Član 30.

U članu 141. iza riječi "grbom" riječ "Socijalističke"
briše se.

Član 31.

Naziv glave VII. "Savjeti za sigurnost prometa na cestama"
mijenja se i glasi: "VII. Savjet za sigurnost prometa na cestama".

Član 32.

Član 143. mijenja se i glasi: "Radi promicanja prometno-preventivnih
aktivnosti i prometne kulture sudionika u prometu na cestama, Vlada Republike
Hrvatske osniva pri Ministarstvu prometa i veza Savjet za sigurnost prometa
na cestama (u daljnjem tekstu : Savjet). Članovi Savjeta imenuju se iz
reda znanstvenih i stručnih djelatnika iz oblasti značajnih za sigurnost
prometa na cestama te iz redova republičkih organa i organizacija od značaja
za sigurnost u prometu. Predsjednika, članove i tajnika Savjeta, na prijedlog
Ministarstva prometa i veza, imenuje Vlada Republike Hrvatske."

Član 33.

Član 144. mijenja se i glasi: "Savjet u suradnji s nadležnim organima
osobito brine:

1. o unapređenju prometnog odgoja i osposobljavanju mladih za sudjelovanje
u prometu,

2. o unapređenju propagandnog i informativnog djelovanja prema sudionicima
u prometu,

3. o poticanju razvoja službe pomoći i informacija na cestama,

4. o preventivnim aktivnostima na cestama i vozilima,

5. o poticanju razvoja službe hitne medicinske pomoći na cestama,

6. o suradnji i koordinaciji s istim ili sličnim tijelima u zemlji i
svijetu,

7. o drugim preventivnim aktivnostima u sigurnosti cestovnog prometa."

Član 34.

Član 145. mijenja se i glasi: "Sredstva za obavljanje aktivnosti
iz člana 144. ovoga zakona osiguravaju se u Proračunu Republike Hrvatske.
Za poslove i programe iz člana 144. ovoga zakona, sredstva mogu osiguravati
i druge neposredno zainteresirane pravne osobe. Sredstva iz stava 1. i
2. ovoga člana koriste se uz suglasnost Ministarstva prometa i veza".

Član 35.

Član 146. briše se.

Član 36.

Iza člana 152. dodaje se novi član koji glasi:

"Član 152a.

Osobni automobili kojima se koriste istražni suci i javni tužioci za
obavljanje uviđaja povodom krivičnih djela te vozila Ministarstva pravosuđa
i uprave kojima se prevoze uhićene ili osuđene osobe, mogu imati ugrađeno
jedno plavo rotacijsko svjetlo na krovu i uredaj za davanje signala u nizu
tonova raznih visina. Na vozila iz stava 1. ovoga člana, kada posebnim
uređajima daju svjetlosne i zvučne signale, primjenjuju se određbe o pravu
prednosti prolaza koje se odnose na vozila s pravom prednosti prolaza."

Član 37.

U članu 156. stavu 1. točke 3. i 4. brišu se.

Član 38.

U članu 158. stavu 1. točkama 6. i 7. iza riječi "tehnički pregled
vozila" dodaju se riječi "i registraciju vozila".

Član 39.

U članu 159. stavu 1. iza točke 11. dodaje se nova točka 11a. koja glasi:
"ako naredi ili dopusti da se na turističkom vlaku prevoze osobe suprotno
članu 38a. ovoga zakona." U točki 16. brišu se riječi "redovnom".
U točki 18. briše se riječ "motokultivator" i riječi "ili
motokultivator".

Član 40.

U članu 160. stav 1. iza točke 8. dodaje se nova točka 8a. koja glasi:
"vozač koji na turističkom vlaku prevozi osobe suprotno članu 38a.
ovoga zakona." U točki 20. briše se riječ "motokultivatorom".

Član 41.

U članovima 61, 68. stavu 2, 70. stavu 1. i 2. riječi "republički
organ uprave nadležan za poslove obrazovanja" zamjenjuju se riječima
"Ministarstvo prosvjete i kulture".

Član 42.

U članovima 70. stavu 3., 83.,122.,142. i 147. stavu 4. riječi "Republički
sekretarijat za unutrašnje poslove" zamjenjuju se riječima "Ministar
unutarnjih poslova".

Član 43.

U članovima 2. stavu 1., 50. stavu 1., 138. stavu 4. i 157. stavu 1.
točka 2. riječ "unutrašnji" u različitim padežima, zamjenjuje
se riječju "unutarnji".

Član 44.

U članovima 36. stavu 1., 46. stavu 2., 47. stavu 1., 50. stavu 2.,
53. stavu 2., 54. stavu 1., 55. stavu 2., 57., 77., 78., 80., 87. 5tavu
2., 88. stavu 2., 89, stavu 1., 2., 4. i 7., 91. stavu 2. i 4.,110.,111.
stavu 1., 138. stavu 1., 139. stavu 3., 147. stavu 1., 149. stavu 5. i
158. stavu 1. točka 8. riječi "sekretarijat za unutrašnje poslove
odnosno stanica javne sigurnosti" u različitim padežima zamjenjuju
se riječima "policijska uprava odnosno policijska stanica".

Član 45.

U članovima 47. stavu 2., 105. stavu1.,116. stavu 3., 138. stavu 3.
i 139. stavu 4. riječi "sekretarijat za unutrašnje poslove" u
različitim padežima zamjenjuju se riječima "policijska uprava".

Član 46.

U članu 91. stavu 1. i članu 92. riječi "republički organ uprave
nadležan za poslove zdravstva" zamjenjuju se riječima "Ministarstvo
zdravstva".

Član 47.

U članovima 99. stavu 1., 104. stavu 3., 154. i 168. riječi "Izvršno
vijeće Sabora" zamjenjuju se riječima "Vlada Republike Hrvatske".

Član 48.

U članovima 131. stavu 1.,133.,135. stavu 1. i 3. riječi "republički
organ uprave nadležan za poslove cestovnog prometa" zamjenjuju se
riječima "Ministarstvo prometa i veza"

Član 49.

Propise iz članova 58. stava 3., 63. stava 4., 64. stava 2. i 64a. stava
2. ovoga zakona nadležni ministar donijet će u roku od 60 dana od stupanja
na snagu ovoga zakona.

Član 50.

Ovlašćuje se zakonodavno-pravna komisija Sabora Republike Hrvatske da
utvrdi i izda pročišćeni tekst Zakona.

Član 51.

Ovaj zakon stupa na snagu osmog dana nakon objave u "Narodnim novinama".

Klasa: 340-08/90-01/06

Zagreb, 23. veljače 1991.

SABOR REPUBLIKE HRVATSKE

Predsjednik Predsjednik Sabora

**dr. Žarko Domljan, v. r**

Predjsdnik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 9/1991-214